3 Penepapo wakanilongora Joshuwa+ wasembe mukuru, wakwimilira pamaso pa mungelo wa Yehova, ndipo Satana+ wakimilira ku woko lake lamalyero kuti wamususke.2 Mungelo wa Yehova wakati kwa Satana: “Yehova wakuchenye, iwe Satana,+ enya, Yehova uyo wasankha Yerusalemu+ wakuchenye! Asi ichi ntchigodo chakugolera icho ŵaphura pa moto?”3 Sono Joshuwa wakavwara vyakuvwara vyakubinkha ndipo wakimilira pamaso pa mungelo.4 Mungelo wakati kwa awo ŵakimilira pamaso pake: “Muvulani vyakuvwara vyake vyakubinkha.” Penepapo wakati kwa iyo: “Wona, nawuskako kwananga* kwako kwa iwe, ndipo uvwalikikenge vyakuvwara viwemi.”*+5 Ntheura ine nkhati: “Nduŵira yakutowa yivwalikike ku mutu wake.”+ Ndipo ŵakamuvwalika nduŵira yakutowa ku mutu wake na kumuvwalika vyakuvwara. Mungelo wa Yehova wakimilira pafupi.6 Penepapo mungelo wa Yehova wakati kwa Joshuwa:7 “Ichi ndicho Yehova wa mawumba wayowoya, ‘Usange wendenge mu nthowa zane na kufiska milimo yako pamaso pane, mbwenu uteŵeterenge nga ni mweruzgi mu nyumba yane+ na kulaŵilira* maluŵaza ghane. Ndipo nikuzomerezgenge kwiza pamaso pane pamoza na aŵa ŵimilira apa.’8 “‘Naŵeya, pulika iwe Wasembe* Mukuru Joshuwa, pamoza na ŵanyako awo ŵakukhala panthazi pako, pakuti ŵanalume aŵa ŵali nga ntchimanyikwiro. Wona! Nizenge na muteŵeti wane+ Mphukira!+9 Wona libwe ilo naŵika panthazi pa Joshuwa! Pa libwe limoza pali maso 7. Ndipo nkhujobapo malemba. Nizamuwuskapo mulandu wa charu chira mu zuŵa limoza pera.’ ndimo wayowoyera Yehova wa mawumba.+10 “Mu zuŵa ilo, waliyose wa imwe wazamuchema mzengezgani wake kuti wize musi mwa khuni lake la mpheska na musi mwa khuni lake la mkuyu,” ndimo wayowoyera Yehova wa mawumba.+
tum_Latn